Source: https://zch.ro/l3-csm-ceahlaul-piatra-neamt-afc-botosani-ii-27-10-1500/
Timestamp: 2019-08-20 18:57:54+00:00

Document:
L3 CSM Ceahlăul Piatra Neamţ-AFC Botoşani II (27.10; 15:00) - BOTOȘANI
Acasă BOTOȘANI L3 CSM Ceahlăul Piatra Neamţ-AFC Botoşani II (27.10; 15:00)
L3 CSM Ceahlăul Piatra Neamţ-AFC Botoşani II (27.10; 15:00)
CSM Ceahlăul Piatra Neamţ se confruntă sâmbătă, 27 octombrie, de la ora 15:00, pe teren propriu, cu AFC Botoşani II. Meciul contează pentru etapa a zecea a Ligii a III-a, Seria I. De la echipa pietreană vor lipsi Valentin Rotaru şi Codrin Coteţ.
“Botoşani 2 este pepiniera echipei mari, o formaţie tânără, cu jucători de perspectivă, bine pregătiţi fizic, bine organizaţi. Şi-au revenit în ultimele două etape, au câştigat jocurile şi au marcat 9 goluri. Ne aşteptăm la un joc tare, un meci dificil. Sperăm să facem o partidă mai bună şi în prima repriză, pentru că în majoritatea meciurilor am evoluat mai consistent doar în a doua repriză. Am pregătit săptămâna aceasta faza ofensivă, dar, din păcate, terenul nu ne ajută. Cam la toate meciurile de acasă am avut probleme la faza de construcţie. Mai sunt 6 jocuri, mai sunt 18 puncte, trebuie să ne concentrăm şi să fim foarte atenţi. Îmi doresc foarte mult să acumulăm măcar acelaşi număr de puncte şi să pregătim returul în linişte”, a declarat Gabriel Rădulescu, antrenorul principal al CSM Ceahlăul Piatra Neamţ.
Formaţia pietreană are a treia defensivă a seriei (doar 7 goluri primite, la egalitate cu Gloria Buzău şi CSM Focşani), unul dintre principalii artizani fiind portarul Alex Barna: “E un meci ca oricare altul. Eu voi încerca să îmi fac treaba cât mai bine, să ajut echipa, dar în special trebuie să ne concentrăm pe faza defensivă şi totul va decurge normal, în favoarea noastră. Am avut un parcurs foarte bun în acest campionat şi încercăm să-l facem cât mai uşor şi să ne ridicăm cât mai sus în clasament. Mă bucur că am revenit la echipa mea de suflet, aici am crescut şi, în general, mă simt foarte bine aici. După părerea mea nu au fost meciuri foarte grele până acum. Mă aşteptam ca Oţelul sau Gloria Buzău, care sunt favoritele la promovare, să fie echipe mai bune. Nu au cine ştie ce jucători. În respectivele meciuri trebuia să scoatem măcar rezultate de egalitate. Eu mi-am făcut datoria! Că scot 100 de mingi, muncesc tot pe terenul acesta, tot aici fac antrenamente, nu-i ceva extraordinar”.
CSM Ceahlăul Piatra Neamţ la antrenamentul de ieri, 26 octombrie
Cealaltă echipă din judeţul Neamţ, CSM Roman, are o partidă foarte dificilă pe terenul liderei la zi, Suporter Club Oţelul Galaţi. Vineri, 26 octombrie, s-a disputat partida CSM Paşcani-CSM Focşani 0-2 (0-1) – Pasăre (81 şi 90). Restul partidelor se dispută astăzi, după următorul program: CSM Râmnicu Sărat-Metalul Buzău, Sporting Lieşti-KSE Târgu Secuiesc, Ştiinţa Miroslava-Foresta Suceava, Sănătatea Darabani-Şomuz Fălticeni, Gloria Buzău-Bucovina Rădăuţi.
1. SUPORTER CLUB OŢELUL GALAŢI 9 7 2 0 20-2 23
2. Gloria Buzău 9 7 2 0 21-7 23
3. Bucovina Rădăuţi 9 6 1 2 12-6 19
4. Ştiinţa Miroslava 9 6 1 2 13-11 19
5. CSM Focşani 10 5 3 2 13-7 18
6. KSE Târgu Secuiesc 9 5 1 3 16-10 16
7. Foresta Suceava 9 4 3 2 14-8 15
8. Sporting Lieşti 9 4 2 3 16-9 14
9. CSM Ceahlăul Piatra Neamţ 9 4 1 4 10-7 13
10. Metalul Buzău 9 3 3 3 7-12 12
11. CSM Râmnicu Sărat 9 2 3 4 14-13 9
12. Şomuz Fălticeni 9 2 1 6 5-16 7
13. AFC Botoşani II 9 2 0 7 12-14 6
14. Sănătatea Darabani 9 2 0 7 7-26 6
15. CSM Paşcani 10 1 1 8 4-19 4
16. CSM Roman 9 1 0 8 5-22 3
Articolul precedentHaine, jucării și rechizite contrafăcute confiscate de polițiști
Articolul următorTeatrul Tineretului prezent la Festivalul Național de Teatru 2018

References: CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM